

Alle fagmedisinske foreninger

Deres ref.:  Vår ref.:  Dato: 8.5.2018

Høring - Multidose - nasjonale faglige råd

Helsedirektoratet har fått i oppdrag fra Helse- og omsorgsdepartementet å utarbeide nasjonale
kriterier/faglige råd for rutiner og oppgavefordeling ved multidose. Det vises i denne
sammenheng til Helsedirektoratets utredning og rapporten Multidose- Status og veien videre
(IS-2422).

Multidose – nasjonale faglige råd er utarbeidet i samarbeid med Direktoratet for e-helse, og innspill er innhentet fra relevante aktører. Nasjonale faglige råd for aktører i multidoseordningen er utarbeidet for at pasienter som er en del av multidoseordningen i kommunal helse- og omsorgstjeneste skal sikres riktig legemiddelbruk og omfatter ikke rutiner for multidose til privatpersoner.

Direktoratet skriver at:

* Multidose krever tett samhandling og avklarte ansvarsforhold mellom aktørene som inngår i ordningen.
* Multidose ble innført i legemiddelhåndteringsprosessen som et hjelpemiddel for å sikre at riktig legemiddel gis til riktig pasient, redusere kassasjon av legemidler, samt effektivisere tidsbruk til sykepleiere.
* Innkjøp av multidose er i de fleste kommuner regulert i innkjøpsavtaler mellom den enkelte kommune og multidoseapotek. Ikke alle kommuner har inngått en slik innkjøpsavtale. Kommunene har ulike rutiner for hvordan de håndterer multidose.
* De nasjonale faglige rådene, erstatter ikke virksomhetsleders ansvar når det gjelder krav til skriftlige prosedyrer for legemiddelhåndtering og bør innarbeides i virksomhetens prosedyrer for legemiddelhåndtering.

Les mer detaljert informasjon i vedlagt høringsbrev og høringsnotat fra Helsedirektoratet.

Det bes om at foreningsleddene spesielt vurderer om den foreslåtte rollefordelingen oppleves å være klar, og om ansvarsforholdet mellom de involverte er tydelig avklart.

Dersom høringen virker relevant, bes det om at innspill sendes til Legeforeningen innen

**30. mai 2018.** Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver